Fäärikeelne Vikipeedia
Fäärikeelne Vikipeedia (fääri keeles Føroysk Wikipedia) on Vikipeedia fäärikeelne versioon. Esimene fäärikeelse Vikipeedia artikkel kirjutati 30. mail 2004, ametlikult sai fäärikeelne Vikipeedia alguse 20. juunil 2004. Seal on 14 113 artiklit, millega see on artiklite arvult 147. keeleversioon, ja 40 882 lehekülge. Seal on 30 653 registreeritud kasutajat (kellest aktiivseid on 42) ja 3 administraatorit. 29. mail 2014 ületas fäärikeelse Vikipeedia artiklite arv 10 000 piiri.